SOMER NEIGINGS- BEWEEG VAN BINNE NA BUITE TOE - The Post
by Heleen Coertze 19th Dec 2019 30th Nov 2019 0157
Die nuutste interieur neiging is om dieselfde aandag aan buite kuier areas as binne spasies te spandeer.”Outdoor homing” is die nuutste term om huislike spasies buite te skep. Volg die volgende wenke en skep ‘n buite lushof dié somer.
1. Begin deur die grootste sit-oppervlaktes, soos ‘n gemaklike patio stel, in neutrale materiaal, wat bestand is teen die elemente, oor te trek.
2. Tel aksent kleure van binne op en en bring dieselfde kleurpalet na buite. Gebruik interessante, gewilde buite temas, bv.botaniese en diere motiewe op los kussings en suggereer daarmee speelsheid. (Lieflike veer motiewe en apies wat aan takke rondhang is steeds gewild!) Ekstra sitplek word maklik deur ‘n ottoman in olifant materiaal of selfs blink slangvel ingebring. Bring ook aksente in deur ligte “throws” (sagte komberse) en helder dekor artikels soos kershouers of oorgroot planthouers voor te stel.
3. ‘n Vertikale tuinmuur skep ‘n heerlike woud atmosfeer – plant kleurige aarbeie, vallende tamaties en selfs slaai variante vir ‘n botaniese atmosfeer.
4. Belê in die nuutste opwindende buite matte wat jou meubels as’t ware anker. Deur “zoning” word areas gedefinieer en onderskei deur ‘n buite mat by die kuier gedeelte te plaas.
5. Belê gerus in een hangmat êrens in ‘n hoek by die kuierarea wat lang lui somerdae suggereer.
6. Behandel jou buite-kuier area nes binne; verf ‘n antieke kas en bêre bv.los kussings, glase en braaitange hierin vir ‘n netjiese en funksionele voorkoms.
7. Somertyd is vuurmaak -en braaityd – sorg vir genoeg lig by die braaiarea asook verskuifbare buite ligte in die tuin wat met sonkrag funksioneer.
Die Storie van die Bul en die Beer
Des Sinclair 28th Nov 2019 31st Oct 2019
Des Sinclair 3rd Dec 2019 30th Nov 2019